লেজার ভিশন : শ্রোতা-দর্শকদের চাহিদাকে সামনে রেখে এবারের ঈদেও বেশকিছু গান প্রকাশ করেছে লেজার ভিশন। প্রকাশিত অ্যালবাম ও গানগুলো হলো— ফাহমিদা নবীর ‘ছুঁই না ছুঁই’। এএসএম মাসুমের কথায় সুর করেছেন সুমন কল্যাণ। তপন চৌধুরী ও স্বরলিপির ‘এইতো বেশ আছি’। শহীদ মাহমুদ জঙ্গীর কথায় সুর করেছেন আলাউদ্দিন মাহমুদ সমীর এবং সঙ্গীত করেছেন সুমন কল্যাণ। রুবেলের ‘নষ্ট আমি’। মিজানুর রাফির কথায় সঙ্গীত করেছেন তানভীর তারেক। স্নেহাশীষ ঘোষের কথায় অয়ন চাকলাদারের সুর ও সঙ্গীতে ‘ভাই ব্রাদার্স’ অ্যালবামে থাকছে মোট ৮টি গান। বেলাল খান ফিচারিং জনির ‘আড়াল’। সোমেশ্বর অলির কথায় গানটির সুর করেছেন বেলাল খান। ‘ফতুর’ শিরোনামের গানটিতে কণ্ঠ দিয়েছেন এফএ সুমন। গানটির কথা লিখেছেন সোমেশ্বর অলি। সুর ও সঙ্গীত করেছেন বেলাল খান। কণ্ঠশিল্পী প্রিয়াঙ্কার গাওয়া ‘ডিজিটাল সুন্দরী’সহ কিছু মিউজিক ভিডিও প্রকাশের সম্ভাবনা আছে।